CELEX: 32021D1693
Language: hu
Date: 2021-09-21 00:00:00
Title: A Tanács (KKBP) 2021/1693 határozata (2021. szeptember 21.) „a kézi- és könnyűfegyverek (SALW) és a lőszerek tiltott terjesztése és kereskedelme, valamint ezeknek a Latin-Amerikát és a Karib-térséget érintő következményei elleni küzdelem támogatásáról a tiltott tűzfegyverek, kézi- és könnyűfegyverek, valamint az azokhoz szükséges lőszerek elleni, »A fegyverek biztosítása, a polgárok védelme« című uniós stratégia keretében” című (KKBP) 2018/2010 határozat módosításáról

2021.9.22.   
               
               
                  HU
               
               
                  Az Európai Unió Hivatalos Lapja
               
               
                  L 334/12
               
            
         A TANÁCS (KKBP) 2021/1693 HATÁROZATA
         (2021. szeptember 21.)
         „a kézi- és könnyűfegyverek (SALW) és a lőszerek tiltott terjesztése és kereskedelme, valamint ezeknek a Latin-Amerikát és a Karib-térséget érintő következményei elleni küzdelem támogatásáról a tiltott tűzfegyverek, kézi- és könnyűfegyverek, valamint az azokhoz szükséges lőszerek elleni, »A fegyverek biztosítása, a polgárok védelme« című uniós stratégia keretében” című (KKBP) 2018/2010 határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 28. cikke (1) bekezdésére és 31. cikke (1) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2018. december 17-én elfogadta a (KKBP) 2018/2010 határozatot (1).
                  
               
                     (2)
                  
                  
                     A (KKBP) 2018/2010 határozat a 3. cikkének (3) bekezdésében említett finanszírozási megállapodás megkötésétől számított 36 hónapos végrehajtási időszakot ír elő az említett határozat 1. cikkében említett tevékenységekre.
                  
               
                     (3)
                  
                  
                     Az Amerikai Államok Szervezete (AÁSZ) a (KKBP) 2018/2010 határozat végrehajtási időszakának öt hónappal – 2022. május 31-ig – való meghosszabbítását kérte a (KKBP) 2018/2010 határozat keretében folytatott projekttevékenységeknek a Covid19-világjárvány hatása miatti késedelmes végrehajtása figyelembevétele érdekében.
                  
               
                     (4)
                  
                  
                     A (KKBP) 2018/2010 határozat 1. cikkében említett tevékenységek a pénzügyi forrásokra jelentett következmények nélkül folytathatók 2022. május 31-ig.
                  
               
                     (5)
                  
                  
                     A (KKBP) 2018/2010 határozatot ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A (KKBP) 2018/2010 határozat 5. cikke (2) bekezdésének helyébe a következő szöveg lép:
            
               
                  „(2)   Ez a határozat 2022. május 31-én hatályát veszti.”
               
            
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2021. szeptember 21-én.
            
               
                  a Tanács részéről
               
               
                  az elnök
               
               G. DOVŽAN
            
         
         
            (1)  A Tanács (KKBP) 2018/2010 határozata (2018. december 17.) a kézi- és könnyűfegyverek (SALW) és a lőszerek tiltott terjesztése és kereskedelme, valamint ezeknek a Latin-Amerikát és a Karib-térséget érintő következményei elleni küzdelem támogatásáról a tiltott tűzfegyverek, kézi- és könnyűfegyverek, valamint az azokhoz szükséges lőszerek elleni, „A fegyverek biztosítása, a polgárok védelme” című uniós stratégia keretében (HL L 322., 2018.12.18., 27. o.).